Uning mashinasi yo‘lning qatnov qismidan chiqib ketib, beton ustunga urilgani aytilmoqda. Xorazm viloyati, Urganch shahrida ichki ishlar organi bo‘lim boshlig‘i avtofalokat oqibatida halok bo‘ldi. Bu haqda Kun.uz manbasi xabar berdi. 4 avgust kuni Urganch–Xiva yo‘lida Urganch shahri bo‘yicha IIO FMB boshlig‘i, podpolkovnik Temur Yo‘ldoshevga biriktirilgan Lacetti xizmat avtomashinasi ishtirokida yo‘l-transport hodisasi sodir bo‘lgan. Qayd qilinishicha, mashina yo‘lning qatnov qismidan chiqib ketib, beton ustunga urilgan. Oqibatda Temur Yo‘ldoshev hodisa joyida vafot etgan. Holat yuzasidan Jinoyat kodeksining 266-moddasi (Transport vositalari harakati yoki ulardan foydalanish xavfsizligi qoidalarini buzish) bilan jinoyat ishi qo‘zg‘atilgan.